Timantit ovat ikuisia
Timantit ovat ikuisia () on Guy Hamiltonin ohjaama James Bond -elokuva vuodelta 1971. Elokuvassa Bondia näyttelee virallisessa Bond-elokuvassa viimeistä kertaa Sean Connery. Rooliin oli jo valittu yhdysvaltalainen näyttelijä John Gavin, kun Connery antoikin suuren palkkion houkuttelemana periksi siihen asti kieltäydyttyään. Elokuva perustuu Ian Flemingin romaaniin "Timantit ovat ikuisia" (1956, suom. 1966).
Diana Rigg
Dame Enid Diana Elizabeth Rigg DBE (s. 20. heinäkuuta 1938 Doncaster, South Yorkshire) on englantilainen näyttelijä. Hän esiintyi muun muassa 1960-luvun menestyssarjassa "Me kostajat" ja vuoden 1969 James Bond -elokuvassa "Hänen majesteettinsa salaisessa palveluksessa". Hän näytteli Lady Olenna Tyrellia HBO:n fantasiasarjassa "Game of Thrones" (2013–2017), josta hän sai neljä Primetime Emmy -ehdokkuutta.